Иван Вазов
В минути на тъга и злъчка…

chitanka.info

В минути на тъга и злъчка

не съм те, роде мой, щадил:

при общий укор, шум и глъчка

и аз без свяст съм те корил.

        И аз съм фърлял мойта хула

и мойте ледни хорати,

но клевета не се е чула

от моите уста. Прости!

        Прости, жесток към тебе бивах,

но не без вътрешен болеж:

отровата, коя изливах,

изгаряше ме мен напреж.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.